

**"Соғыс жағдайы туралы" Қазақстан Республикасының Заңына өзгерiстер мен толықтыру енгiзу туралы" Қазақстан Республикасы Заңының жобасы туралы**

Қазақстан Республикасы Үкіметінің 2005 жылғы 30 наурыздағы N 280 Қаулысы

      Қазақстан Республикасының Үкiметi  **ҚАУЛЫ ЕТЕДI:**   
      "Соғыс жағдайы туралы" Қазақстан Республикасының Заңына өзгерiстер мен толықтыру енгiзу туралы" Қазақстан Республикасы Заңының жобасы Қазақстан Республикасының Парламентi Мәжiлiсiнiң қарауына енгiзiлсiн.

*Қазақстан Республикасының*   
*Премьер-Министрi*

                                                            Жоба

**ҚАЗАҚСТАН РЕСПУБЛИКАСЫНЫҢ ЗАҢЫ "Соғыс жағдайы туралы" Қазақстан Республикасының**   
**Заңына өзгерістер мен толықтыру енгiзу туралы**

      "Соғыс жағдайы туралы" Қазақстан Республикасының 2003 жылғы 5 наурыздағы  Заңына (Қазақстан Республикасы Парламентiнiң Жаршысы, 2003 ж., N 4, 22-құжат) мынадай өзгерiстер мен толықтыру енгiзiлсiн:   
      1) 1-баптың 8) тармақшасы мынадай редакцияда жазылсын:   
      "8) әскери басқару органдары - стратегиялық, жедел-стратегиялық, жедел-аумақтық, жедел-тактикалық, тактикалық және жергілiктi әскери басқару органдары.";

      2) 6-баптың 1-тармағында:   
      9) тармақшадағы "заңдарында" деген сөз "заң актілерiнде" деген сөздермен ауыстырылсын;   
      16) тармақша алынып тасталсын;

      3) 9-баптың бiрiншi бөлiгінде:   
      13) тармақша алынып тасталсын;   
      мынадай мазмұндағы екiншi бөлiкпен толықтырылсын:   
      "Осы баптың 3), 4), 6) тармақшаларында көрсетiлген нормативтiк құқықтық актiлер соғыс жағдайы күшiнде болған кезеңде де, оны енгiзгенге дейiн де қабылдануы мүмкiн.";

      4) 10-бапта:   
      3) тармақша алынып тасталсын;   
      4) тармақшадағы "Қазақстан Республикасының қорғанысы мен қауiпсiздiгiнiң қажеттерiн қаржыландыру тәртiбiн белгілейдi," деген сөздер алынып тасталсын;   
      9) тармақша алынып тасталсын.

*Қазақстан Республикасының*   
*Президентi*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК